Dennis Quaid

Dennis Quaid (født 9. april 1954 i Houston i Texas) er en amerikansk skuespiller som er kjent for sine roller i filmer som Frequency og The Day After Tomorrow. Han har fått en stjerne på Hollywood Walk of Fame. Han er bror av skuespilleren Randy Quaid.
Etter at hans skuespillerbror, Randy, ble nominert til en Oscar for beste mannlige birolle for hans rolle i filmen The Last Detail fra 1973, droppet Quaid ut av University of Houston i Texas før han tok eksamen og han flyttet til Los Angeles for å begynne på sin skuespiller-karriere. Quaid hadde i utgangspunktet problemer med å finne arbeid, men begynte å få oppmerksomhet da han dukket opp i Breaking Away (1979) og han fikk gode kritikker for sin rolle i The Right Stuff i 1983. 
Quaid har dukket opp både i komiske og dramatiske roller. Quaid hadde hovedrollen i filmene Enemy Mine (1985) og Innerspace (1987). Han oppnådde mye anerkjennelse for sin skildring av Jerry Lee Lewis i Great Balls of Fire! Fra 1989. Quaids skuespiller-karriere fikk motgang på begynnelsen av 1990-tallet da han fikk sparken på grunn av kokain-avhengighet. Han fikk positive anmeldelser for hans mange opptredener i en rekke filmer, slik som da han spilte karakteren Doc Holliday i filmen Wyatt Earp (1994).
Quaid portretterte USAs tidligere president Bill Clinton, med Michael Sheen som Tony Blair og Hope Davis spilte rollen som Hillary Clinton, i filmen The Special Relationship fra 2010. For hans rolle i Far from Heaven (2002) vant Quaid en New York Film Critics Circle Award for beste mannlige birolle. Han har også mottatt flere andre utmerkelser for hans mange film-opptredener.  I 2006 spilte han rollen som USAs president i filmen American Dreamz.
Den 18. november 2007 ga sykehuspersonalet feilaktig dosering av heparin som var 1000 ganger større enn den vanlige dosen for spedbarn, til Quaids ti dager gamle tvillinger, men de overlevde.I 2008 spilte han i filmen The Express, som er basert på virkelige hendelser. I 2011 spilte han pastor Shaw Moore i Footloose, nyinnspillingen av filmen fra 1984 med samme navn.


== Filmografi ==
1977 - Jeg lovet deg aldri en rosenhave
1979 - Breaking Away
1980 - The Long Riders
1981 - Ville netter på super'n
1981 - Rekrutter på ville veier
1983 - Haisommer 3
1983 - De syv utvalgte
1984 - Nattens mareritt
1987 - Min mikropartner
1989 - Great Balls of Fire
1990 - Hilsen fra Hollywood
1994 - Wyatt Earp
1996 - Gang Related
1998 - Foreldrefellen
1999 - Any Given Sunday
2000 - Traffic
2002 - Far from Heaven
2003 - Cold Creek Manor
2004 - The Day After Tomorrow
2005 - Yours, Mine & Ours
2006 - American Dreamz
2007 - Battle for Terra
2007 - Vantage Point
2008 - Smart People
2008 - The Express
2009 - G.I. Joe: The Rise of the Cobra
2009 - Pandorum
2011 - Footloose
2012 - What to Expect When You're Expecting
2013 - Movie 43
2015 - Truth
2017 - A Dog's Purpose
2018 - I Can Only Imagine
2019 - A Dog's Journey
2019 - Midway


== Referanser ==


== Eksterne lenker ==
(en) Dennis Quaid på Internet Movie Database 
(sv) Dennis Quaid i Svensk Filmdatabas 
(da) Dennis Quaid på Filmdatabasen 
(da) Dennis Quaid på Scope 
(fr) Dennis Quaid på Allociné 
(en) Dennis Quaid på AllMovie 
(en) Dennis Quaid hos Turner Classic Movies 
(en) Dennis Quaid hos Rotten Tomatoes 
(en) Dennis Quaid hos The Movie Database